EELNÕU

24.04.2024

**Välismaalaste seaduse ja riigilõivuseaduse muutmise seadus**

**(viisaotsuste vaidlustamine)**

**§ 1. Välismaalaste seaduse muutmine**

Välismaalaste seaduses tehakse järgmised muudatused:

**1)** paragrahvi 41 lõike 1 punktis 6 asendatakse sõnad „vaidlustamise käigus tehtud otsuse peale esitatud avalduse“ sõnadega „peale esitatud vaide“;

**2)** paragrahvi 41 lõiget 1 täiendatakse punktiga 8 järgmises sõnastuses:

„8) reisiloa andmisest keeldumise, reisiloa tühistamise ja reisiloa kehtetuks tunnistamise otsuse peale esitatud vaide läbivaatamine.“;

**3)** paragrahvi 98 täiendatakse lõikega 3 järgmises sõnastuses:

„(3) Viisa andmise otsuse kehtivus lõpeb, kui välismaalane ei ole kuue kuu jooksul viisa andmise otsusest ilmunud haldusorgani asukohta viisakleebise vormistamiseks.“;

**4)** paragrahvi 99 täiendatakse lõikega 4 järgmises sõnastuses:

„(4) Viibimisaja pikendamise otsuse kehtivus lõpeb, kui välismaalane ei ole kuue kuu jooksul viibimisaja pikendamise otsusest ilmunud haldusorgani asukohta viibimisaja pikendamise vormistamiseks.“;

**5)** paragrahvides 1001 lõigetes 11 ja 2, §-s 1002, §1003 pealkirjas ja tekstis, §-i 1004 pealkirjas ja lõikes 1, §-i 1005 pealkirjas ja lõikes 1, § 1006 lõigetes 1 ja 3, §-s 1007 punktides ning § 101 lõike 1 punktis 9 asendatakse sõna „avaldus“ sõnaga „vaie“ vastavas käändes;

**6)** paragrahvi 1001 lõikes 11 asendatakse arv „30“ sõnaga „kümne“;

**7)** paragrahvi 1001 täiendatakse lõikega 3 järgmises sõnastuses:

„(3) Kui välismaalane on esitanud otsuse peale vaide ja ta esitab uue viisa või viibimisaja pikendamise taotluse Eesti välisesindusele või Politsei- ja Piirivalveametile, jäetakse tema hilisem taotlus läbi vaatamata kuni esialgse taotluse või otsuse vaidlustamise suhtes lõpliku otsuse tegemiseni.“;

**8)** paragrahvi 1003 lõiget 1 täiendatakse pärast sõna „posti“ sõnadega „või e-posti“;

**9)** paragrahvi 1003 täiendatakse lõigetega 3–6 järgmises sõnastuses:

„(3) Vaieesitatakse käesoleva seaduse § 101 lõike 1 punkti 9 alusel kehtestatud korra kohaselt.

(4) Kui välismaalane ei ole vaides esitanud nõutud andmeid või kõiki dokumente, vaie ei vasta nõuetele või vaides on muid puudusi, annab haldusorgan välismaalasele puuduste kõrvaldamise tähtaja, selgitades, et tähtpäevaks puuduste kõrvaldamata jätmise korral võib haldusorgan jätta vaide läbi vaatamata.

(5) Kui puudus kõrvaldatakse määratud tähtaja jooksul, loetakse vaie tähtaegselt esitatuks. Kui puudust tähtajaks ei kõrvaldata, võib haldusorgan jätta vaide läbi vaatamata, teavitades sellest välismaalast.

(6) Puuduste kõrvaldamise ajaks vaide lahendamise tähtaeg peatub.“;

**10)** paragrahvi 1004 lõiked 2 ja 3 muudetakse ja sõnastatakse järgmiselt:

„(2) Kui viisa andmisest keeldumise, viisa tühistamise, viisa kehtetuks tunnistamise, viibimisaja ennetähtaegse lõpetamise või viibimisaja pikendamisest keeldumise otsuse tegi Politsei- ja Piirivalveamet, esitatakse vaie Politsei- ja Piirivalveametile.

(3) Kui viisa tühistamise, viisa kehtetuks tunnistamise või viibimisaja ennetähtaegse lõpetamise otsuse tegi Kaitsepolitseiamet, esitatakse vaie Kaitsepolitseiametile.“;

**11)** paragrahvi 1004 lõige 4 tunnistatakse kehtetuks;

**12)** paragrahvi 1005 lõiked 2–4 muudetakse ja sõnastatakse järgmiselt:

„(2) Kui viisa andmisest keeldumise, viisa tühistamise, viisa kehtetuks tunnistamise, viibimisaja ennetähtaegse lõpetamise või viibimisaja pikendamisest keeldumise otsuse tegi Politsei- ja Piirivalveamet, vaatab vaide läbi ja teeb vajaduse korral uue otsuse Politsei- ja Piirivalveamet.

(3) Kui viisa tühistamise, viisa kehtetuks tunnistamise või viibimisaja ennetähtaegse lõpetamise otsuse tegi Kaitsepolitseiamet, vaatab vaide läbi ja teeb vajaduse korral uue otsuse Kaitsepolitseiamet.

(4) Kui vaidlustatav haldusakt on antud tuginedes asjaolule, et viisa taotluse jättis kooskõlastamata valdkonna eest vastutava ministri määratud Siseministeeriumi valitsemisala asutus, kaasab vaiet läbivaatav haldusorgan vaidemenetlusse viisa taotluse kooskõlastamata jätnud asutuse, kes vaatab viisa taotluse kooskõlastamata jätmise läbi ning vajaduse korral esitab uue kooskõlastuse.“;

**13)** paragrahvi**1006 pealkiri muudetakse ja sõnastatakse järgmiselt:**

**„Vaide läbivaatamine ja läbivaatamise tähtaeg**“;

**14)** paragrahvi 1006 lõige 2 tunnistatakse kehtetuks;

**15)** paragrahvi 1006 täiendatakse lõigetega 21–23 järgmises sõnastuses:

„(21) Käesoleva seaduse § 1005 lõikes 4 sätestatud juhul kontrollib valdkonna eest vastutava ministri määratud Siseministeeriumi valitsemisala asutus kooskõlastamata jätmise õiguspärasust ja otstarbekust.

(22) Valdkonna eest vastutava ministri määratud Siseministeeriumi valitsemisala asutus esitab vaiet läbivaatavale haldusorganile kooskõlastuse aluseks olnud põhjendused ning vajaduse korral muudetud kooskõlastuse ja selle põhjendused 15 päeva jooksul menetlusse kaasamise päevast alates.

(23) Valdkonna eest vastutava ministri määratud Siseministeeriumi valitsemisala asutus ei pea põhjendusi vaiet läbivaatavale haldusorganile esitama, kui viisa taotlus jäeti kooskõlastamata käesoleva seaduse § 65 lõikes 2 või viisaeeskirja artiklis 32 sätestatud avaliku korra või riigi julgeoleku tagamisega seotud keeldumise alusel.“;

**16)** paragrahvi **1006 lõikes 3 asendatakse arv „15“ arvuga „30“;**

**17)** paragrahvi 1006 täiendatakse lõikega 4 järgmises sõnastuses:

„(4) Kui välismaalase vaie või kaebus rahuldatakse ja viisa tühistamise või kehtetuks tunnistamise otsus tühistatakse või kui haldusorgan teeb uue otsuse viisa anda või viibimisaega pikendada ning välismaalane ei ole kuue kuu jooksul haldusorgani uue otsuse tegemisest ilmunud haldusorgani asukohta viisakleebise vormistamiseks, sulgeb haldusorgan viisataotluse toimiku.“;

**18)** paragrahvi **1007 pealkiri muudetakse ja sõnastatakse järgmiselt:**

**„Haldusorgani volitused vaide läbivaatamisel**“;

**19)** paragrahvi 1007 täiendatakse punktiga 3 järgmises sõnastuses:

„3) jätta vaie läbi vaatamata.“;

**20)** paragrahvi **1008 pealkirjas ja lõikes 1 ning §-s 1009 asendatakse sõnad „a**valduse alusel tehtud otsus“ sõnaga „vaideotsus“ vastavas käändes;

**21)** paragrahvi1008 lõige 2 muudetakse ja sõnastatakse järgmiselt:

„(2) Välismaalasele ega muule isikule ei avaldata vaideotsuse aluseks olevaid asjaolusid, põhjendusi ega muud sellega seonduvat teavet, välja arvatud viisaeeskirjas või käesolevas seaduses sätestatud otsuse tegemise õiguslik alus.“;

**22)** paragrahvi 1009 **täiendatakse** pärast sõna „välismaalasele“ sõnadega „või tema esindajale“;

**23)** seaduse 2. peatüki 2. jao 5. jaotise 4. alljaotist täiendatakse §-dega 10020ja 10021 järgmises sõnastuses:

„**§ 10020. Otsuse vaidlustamine kohtus**

(1) Välismaalasel on õigus esitada kaebus halduskohtule halduskohtumenetluse seadustikus sätestatud alustel ja korras tingimusel, et ta on eelnevalt esitanud haldusorganile vaide otsuse läbivaatamiseks ning vaie on jäetud rahuldamata.

(2) Otsuse ja vaideotsuse võib vaidlustada halduskohtus kümne päeva jooksul vaide rahuldamata jätmise otsuse teatavaks tegemise päevast arvates.

**§ 10021. Kaebuse esitanud välismaalase riigis viibimise õigus**

Haldusohtule kaebuse esitamine või kaebuse läbivaatamiseks kohtuistungi korraldamine ei ole aluseks välismaalase saabumiseks Schengeni konventsiooni liikmesriikide territooriumile, jätkuvaks viibimiseks sellel territooriumil ega lükka sellelt territooriumilt lahkumise kohustuse täitmist edasi.“;

**24)** seaduse 2. peatüki 2. jao 5. jaotise 5. alljaotis tunnistatakse kehtetuks.

**§ 2. Riigilõivuseaduse muutmine**

Riigilõivuseaduses tehakse järgmised muudatused:

**1)** paragrahvi 276 lõige 9 muudetakse ja sõnastatakse järgmiselt:

„(9) Viisa andmisest keeldumise, viisa tühistamise, viisa kehtetuks tunnistamise, viibimisaja pikendamisest keeldumise ja viibimisaja ennetähtaegse lõpetamise otsuse peale esitatud vaide läbivaatamise eest tasutakse riigilõivu 160 eurot.“;

**2)** paragrahvi 276 lõige 10 tunnistatakse kehtetuks;

**3)** seaduse 11. peatüki 2. jao 4. jaotist täiendatakse §-ga 2761 järgmises sõnastuses:

„**§ 2761. Reisiloa otsuse peale esitatud vaide läbivaatamine**

Reisiloa andmisest keeldumise, reisiloa tühistamise ja reisiloa kehtetuks tunnistamise otsuse peale esitatud vaide läbivaatamise eest tasutakse riigilõivu 20 eurot.“.

Lauri Hussar

Riigikogu esimees

Tallinn, ……………… 2024

Algatab Vabariigi Valitsus ……………… 2024